[{"text_idx": "#000007", "text": "Esperanto: Die wichtigste Entscheidung im Leben"}, {"text_idx": "#000008", "text": "La plej grava decido en nia vivo"}, {"text_idx": "#000010", "text": "Das gro\u0308\u00dfte Problem des Menschen"}, {"text_idx": "#000012", "text": "Ekzistas multaj gravaj decidoj en nia vivo, sed estas nur unu el ili, kiu superas c\u0302iujn aliajn en sia graveco. Tiu, kiu lasis g\u0302in forpasi, efektive vane vivis. Pro tio mi volas vin, kara leganto kaj kara legantino, elkore peti, ke vi atente studu tiujn pag\u0302ojn kaj serioze pripensu tion, c\u0302u la plej grava decido de via vivo estas klarigita."}, {"text_idx": "#000013", "text": "La plej granda problemo de la homo"}, {"text_idx": "#000014", "text": "C\u0302u viro au\u0306 virino, juna au\u0306 maljuna, ric\u0302a au\u0306 malric\u0302a \u2013 en unu punkto ni estas egalaj antau\u0306 Dio: Ni estas kulpaj. Ne temas pri tio, kiom da bonaj\u0302oj au\u0306 malbonaj\u0302oj ni faris. Ni c\u0302iuj estas separitaj de Dio ek de la komenco de nia naskig\u0302o. Ni malatentis Dion kaj liajn ordonojn. Ni iris niajn proprajn vojojn. Ni foriris de Dio kaj pro tio ni meritas Lian koleron. C\u0302ar Dio estas justa kaj sankta Dio, Li responsigas nin en sia tribunalo. El ni mem ni povas kontribui nenion, kio helpus al nia \u201esen-kulpigo\u201c. La kulpo de la homo estas lia plej granda problemo."}, {"text_idx": "#000015", "text": "C\u0302u ekzistas elireblo el tiu c\u0302i dilemo? Jes, Dio mem kreis la vojon al la savo. En la Biblio ni ekkonas Dion ne nur kiel la sanktan kaj justan Dion, sed ankau\u0306 kiel la amoplenan Patron. Li ne volas, ke ni poreterne pe\u00adreu kaj ke ni estu por c\u0302iam separitaj de Li. Kontrau\u0306e, Li volas, ke ni estu savitaj kaj ke ni poste vivu en intima rilato al Li \u2013 c\u0302i tie kaj en la eterno."}, {"text_idx": "#000016", "text": "Por ebligi tion Dio en sia amo sendis Jesuon Kriston, sian Filon, en tiun c\u0302i mondon, por ke li alprenu la punon pro nia kulpo anstatau\u0306 ni. Kaj g\u0302uste tion Jesuo faris. Li farig\u0302is homo. Li klarigis al ni la misteron pri la regno de Dio, la sfero de sia regado. Li montris al ni, kiom granda estas la amo de Dio. Jesuo mortis sur la kruco sur la monteto Golgoto, proksime de la urbo Jerusalemo."}, {"text_idx": "#000017", "text": "Jesuo mortis anstatau\u0306 ni, pro nia kulpo. Dio akceptis tiun anstatau\u0306an morton de Jesuo kaj revivigis Lin el la mortintoj. Pro tio ni povas esti savitaj de nia baza problemo, de la separigo de Dio. Ni ne bezonas porti la punon de nia kulpo mem, c\u0302ar Jesuo prenis g\u0302in sur sin."}, {"text_idx": "#000018", "text": "Ankau\u0306 vi povas esti savita, sed vi ankau\u0306 povas perei. Temas pri via decido. C\u0302u vi volas esti savita kaj poste vivi c\u0302e Dio en la eterna gloro? Tiam vi nepre plue legu."}, {"text_idx": "#000020", "text": "Multaj homoj ne ekkonas sian pekon. Aliaj vidas g\u0302in, sed ili provas g\u0302in lerte kas\u0302i. Ni estas ludantoj el nia homa naturo. C\u0302iam denove ni majstre sukcesas maski nian intencon kaj faras alian impreson ol kiel konformas kun la faktoj. Sed antau\u0306 Dio c\u0302io estas evidenta. Li konas nin bone. Ni estas antau\u0306 Li kiel la malfermita libro. Li konas c\u0302iujn detalojn de nia vivo. Antau\u0306 la aliaj homoj estas eble parte kas\u0302i siajn pekojn. Oni povas motivigi la malatenton de diaj ordonoj per multaj senkulpigoj. Sed c\u0302e Dio tiaj senkulpigoj ne validas. En la Biblio ni povas legi: \u201eC\u0302ion, kion oni semas, tion ankau\u0306 li rikoltos\u201c (Galatoj 6,7)."}, {"text_idx": "#000021", "text": "Certe vi forgesis multajn de viaj pekoj. Dio ne forgesis ilin. Eble vi provas kas\u0302i viajn pekojn. Dio faris ilin konataj. La pekoj, kiujn vi faris kiel juna viro, la pekoj, kiujn vi faris kiel juna virino, ili iam aperos. Tiam falos c\u0302iu masko. La Biblio diras: \u201eEstas nenio kovrita, kio ne estos elmontrita\u201c (komp. Luko 12,2). Tiam Dio responsigos vin pro via peko kaj devos vin puni."}, {"text_idx": "#000022", "text": "Tion Li devas fari, kvankam la kontentigo por la kulpo jam estas farita. Kvankam la pardono estas preta. Sed la pardonon nur povas ricevi tiu, kiu scias, ke li estas kulpa. La ekkono kaj konfeso de la propra peko estas la unua pas\u0302o por la savo."}, {"text_idx": "#000024", "text": "Mi pensas, ke en nenia loko de la Biblio la vojo al la pardono de la pekoj estas pli bone klarigita ol en la psalmo 32."}, {"text_idx": "#000025", "text": "La Biblio multe raportas al ni pri la reg\u0302o Davido. Li ekkonis, ke li estas kulpa antau\u0306 Dio, kaj li suferis je tio. Sekve de tio li konfesis sian pekon al Dio kaj Dio pardonis g\u0302in al li. Davido poste skribis en la psalmo 32,1-5:"}, {"text_idx": "#000026", "text": "\u201eFelic\u0302a estas tiu, kies krimo estas pardonita, kies peko estas kovrita. Felic\u0302a estas la homo, al kiu la Eternulo ne kalkulas lian kulpon kaj en kies spirito estas nenia malvero. Kiam mi silentis, miaj ostoj senfortig\u0302is de mia c\u0302iutaga ploregado. C\u0302ar tage kaj nokte pezis sur mi Via mano... Mian pekon mi konfesis al Vi, kaj mian kulpon mi ne kas\u0302is. Mi diris: \u201eMi konfesos la kulpon de mia peko.\u201c"}, {"text_idx": "#000028", "text": "Certe vi ne povas rememori pri c\u0302iu unuopa peko en via vivo. Ankau\u0306 ne estas grave, ke ni analizu nian pasintecon g\u0302is c\u0302iu detalo. Sed ni devas ekkoni, ke ni ne estas separitaj de Dio surbaze de kelkaj gravaj pekoj, sed ke nia tuta vivo estas karakterizita de la peko."}, {"text_idx": "#000030", "text": "La tria pas\u0302o: Invitu Jesuon, ke li eniru en vian vivon!"}, {"text_idx": "#000031", "text": "Kiu ekkonas sian pekan staton, sentas deziron havi iun ajn, kiu ekde nun staru c\u0302e lia flanko. Dio pardonas al ni, se ni konfesas. Sed ne estas sufic\u0302e nur konfesi la pekajn agojn. Ni bezonas iun, kiu donas forton al ni, vivi la novan vivon. Tiu c\u0302i \u201eiu\u201c estas Jesuo Kristo. Jesuo venis por forpreni nian tutan kulpon. Sed Li volas fari pli. Li faras nin infanoj de Dio kaj donacas al ni komplete novan vivon."}, {"text_idx": "#000032", "text": "En la evangelio lau\u0306 Johano, c\u0302apitro 1, versiklo 12, ni legas la promeson: \u201eSed al c\u0302iuj, kiuj lin [Jesuon] akceptis, li donis la rajton farig\u0302i filoj de Dio, al la kredantoj al lia nomo.\u201c"}, {"text_idx": "#000033", "text": "Tion ankau\u0306 vi povas sperti hodiau\u0306! Venu al iu loko, kie vi estas tute sola, kaj ekparolu kun Jesuo. En tiu preg\u0302o ne temas pri belaj au\u0306 multaj vortoj. Gravas, ke vi estu sincera. Jesuo estas c\u0302i tie kaj vin au\u0306das. Li vidas vian koron kaj vin komprenas."}, {"text_idx": "#000034", "text": "Diru al Li per propraj vortoj, ke vi nun volas veni al Li, ke vi ekkonis, ke vi estas pekulo kaj ke vi pekis kontrau\u0306 Dio kaj homoj. Petu Jesuon por pardono de via kulpo. Poste danku al Li, ke Li mortis sur la kruco ankau\u0306 pro viaj pekoj."}, {"text_idx": "#000035", "text": "Sed poste vi ne haltu meze de la vojo! Petu Jesuon, ke Li nun venu en vian vivon. Diru al Li, ke vi ekde nun volas vivi kun Li kaj ne volas plu servi la pekon. Diru al Jesuo, ke Li ekde nun estu via Sinjoro, kaj ke Li transprenu la venontan kondukon de via vivo."}, {"text_idx": "#000036", "text": "Eble estas malfacile por vi, per propraj vortoj formuli tiun preg\u0302on, do vi povas la sekvan preg\u0302on fari por via propraj\u0302o, por ke vi konfidu vian vivon al Jesuo Kristo:"}, {"text_idx": "#000037", "text": "\u201eSinjoro Jesuo, c\u0302i tie mi estas. Mi bedau\u0306ras miajn pekojn. Mi portas mian infanag\u0302on, mian junag\u0302on, mian tutan pasintecon al vi. Sinjoro Jesuo, pardoni min! Sinjoro Jesuo, lavu min en via sango! Sinjoro Jesuo, savu min! En la Biblio oni povas legi, ke tiu kiu akceptas vin, farig\u0302os la infano de Dio. Tion mi nun kredas. Mi jam tre multe au\u0306dis pri vi. Sed hodiau\u0306 mi decidas por aparteni al vi. Sinjoro Jesuo, mi nun akceptas vin kiel mian Savanton. Sinjoro Jesuo, venu en mian koron, venu nun en mian vivon; mi volas esti via, kaj vi estu mia por la tempo kaj por la eterno. Ekde nun mi volas esti via propraj\u0302o. Mi volas iri mian vojon kun vi. Mi volas esti via disc\u0302iplo. Kaj mi dankas al vi, ke vi elau\u0306dis mian preg\u0302on. Amen.\u201c"}, {"text_idx": "#000038", "text": "Eble vi volas denove legi la klarigon pri la tri pas\u0302oj? Sed poste faru, kion vi nun legis! Faru tion hodiau\u0306. Faru tion nun!"}, {"text_idx": "#000039", "text": "Tiam vi povas tion c\u0302i firme kredi:"}, {"text_idx": "#000040", "text": "1. Kiu prenis siajn pekojn, sian tutan malnovan vivon, en la fido sincere, en la preg\u0302o, al Jesuo, ties pekoj estas pardonitaj. \u2013 Tiun tutan proceson la Biblio ankau\u0306 nomas \u201ekonvertig\u0302o\u201c."}, {"text_idx": "#000041", "text": "2. Kiu preg\u0302is al Jesuo Kristo kaj en fido akceptis Lin en sian vivon, farig\u0302is la infano de Dio kaj tiu havas la vivon eternan. \u2013 Tiun okazintaj\u0302on la Biblio ankau\u0306 nomas la \u201enova naskig\u0302o\u201c (Johano 3,3). Tio estas la donaco de la nova vivo fare de Dio."}, {"text_idx": "#000043", "text": "Nun ekkonu homojn, kiuj travivis la samon. Jesuo volas, ke vi en iu bona komunumo au\u0306skultu Lian vorton kaj pli bone ekkonu Lin kaj kune kun aliaj kristanoj g\u0302oje sekvu Lin kaj servu al Li."}, {"text_idx": "#000044", "text": "Unu el la plej bonaj spertoj de la vera kristano estas, se ankau\u0306 aliaj homoj per li ekkonas Jesuon kaj Lin trovas. Mi elkore deziras al vi ric\u0302an benon de Dio!"}]